Elmar Paulman

Elmar Paulman (vene keeles Паульман, Эльмар Иванович; 23. november 1919 Tšernjovo küla, Oudova maakond Pihkva kubermang – 12. juuli 1992 Tallinn) oli eestlasest Nõukogude Liidu sõjaväelane (kindralmajor). 

 Elulugu 
Elmar Paulman sündis 1919. aastal Pihkva kubermangus Oudovo maakonnas Tšemjovos. 

Lõpetas kaubandusinstituudi ja Leningradi 3. suurtükiväekooli. Teises maailmasõjas osales Moskva kaitselahingutes 779. suurtükiväepolgu 8. patarei komandorina ja alates 1942. aastast teenis Punaarmees loodud Eesti rahvusväeosades (300. laskurpolgus ja 141. üksikus miiniheitjadivisjonis)Паульман Эльмар Иванович. Учетно-послужная картотека, pamyat-naroda.ru (vaadatud 07.01.2025). Osales suurtükipatareikomandörinaKõige märkimisväärsem rindelõik Nõukogude-Saksa rindel, Nõukogude Hiiumaa: EKP Hiiumaa Rajoonikomitee ja Hiiumaa Rajooni RSN ajaleht, nr. 30, 13 märts 1984 Velikije Luki ja 1944. aasta kevadel Punaarmee Narva lahingus. Teenistuses tõusis patareikomandörist, 8. Eesti laskurkorpuse 7. Eesti Laskurdiviisi 23. suurtükiväepolgu divisjonikomandöriks ja polgukomandöri asetäitjaks. 

Teise maailmasõja järel oli ta 1951–1956 NSV Liidu relvajõude Nõukogude Armees 118. Kaardiväe Eesti Laskurdiviisi polgukomandör. 

Alates 1957. aastast töötas tsiviilkaitse alal ning oli aastatel 1964–1976 oli Eesti NSV Tsiviilkaitse Staabi ülem. 

Elmar Paulman suri 12. juulil 1992. aastal Tallinnas ja on maetud Tallinna Metsakalmistule.

 Isiklikku 
Paulmanid olid pärit Pihkva kubermangus Oudovo maakonnast«Эстонцы  в  Гдовском  крае», МБУК «Гдовская районная  центральная  библиотека  им. Л.И.Малякова, lk 6, Elmari vanem vend Fjodor Paulman (1911–1981) oli samuti  Nõukogude Liidu sõjaväelane (kaadriväepolkovnik), noorem vend Robert Paulman õppis õigusteadust ja töötas hiljem prokurörina1941. aasta juuniküüditamisest Anija vallas, Sõnumitooja, 17.07.2019.

Viited

Kirjandus
Harri Jõgi, “Eesti soost kindralid. Teatmik”, Kirjastus Sisekaitseakadeemia, 1999, lk 34

 Välislingid 
 Paulmann, Elmar – kindralmajor, Eesti NSV Tsiviilkaitse staabiülem, Fotis EFA.252.0.71504

Kategooria:8. Eesti Laskurkorpuse koosseis
Kategooria:Nõukogude Liidu tsiviilkaitse koosseis
Kategooria:Nõukogude Liidu sõjaväelased
Kategooria:Isamaasõja ordeni kavalerid
Kategooria:Punalipu ordeni kavalerid
Kategooria:Aleksander Nevski ordeni kavalerid
Kategooria:Punatähe ordeni kavalerid
Kategooria:Metsakalmistule maetud
Kategooria:Sündinud 1919
Kategooria:Surnud 1999